美國冒險樂園的擲彩虹遊戲一直廣受歡迎,去年更一度鬧出有顧客指遊戲的代幣大過綠色範圍,質疑永遠無法中獎,疑似詐騙報警求助,成為網上及傳媒關注熱話。周一(1日)一名女童則擲出「垂直藍獎」,代幣垂直置於藍色大獎範圍內,而且未有「壓線」,店方最終判定中獎。
該位女網民昨日在facebook群組「美國冒險樂園關注組」公開中獎照片,該分店位於屯門時代廣場,稱「歷史性的一幣在今日下午2時12分,由一位睇落幾歲的小女孩擲出」,形容她是「擲彩虹界天賦型選手」,代幣「90度角屹立不倒」。不少網民問「咁計唔計中?」,擔心職員「垂直唔計,打橫先計」、「一嘢掃走,擲界」,樓主回答「梗係中啦,無壓線,佢呢個就算上方垂直望都無壓」。
網民讚嘆難過中六合彩
不少網民讚嘆女孩技術厲害,「難過中六合彩」、「完美中獎,應該獎5倍」,「冒險樂園應該趁機營銷一下,送多啲嘢畀呢個妹妹」、「千次都未必有一次咁」、「神之一手?在場所有見證人今世就係為左見證依一擲」。亦有人稱「個機率係幾多」、「啱啱睇過條片,就咁掉垂直都要15個鐘先出到」,「我細仔都試過,仲要係撞到獎品架嘅玻璃再彈返落去」,亦有人擔心店方會想方法破解,「下次整斜張檯」。